**Ministru kabineta noteikumu projekta „ Grozījumi Ministru kabineta 2003. gada 29. aprīļa noteikumos Nr. 236 „Aizsardzības ministrijas nolikums”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk tekstā – MK) noteikumu projekts “Grozījumi Ministru kabineta 2003. gada 29. aprīļa noteikumos Nr. 236 “Aizsardzības ministrijas nolikums”” (turpmāk – grozījumi Aizsardzības ministrijas nolikumā) ir izstrādāti pēc Aizsardzības ministrijas iniciatīvas un saistībā ar:1)MK 2016.gada 13.septembra sēdes protokola Nr.45 29.§ “Informatīvais ziņojums "Par aizsardzības nozares sadarbības stiprināšanu ar Latvijas aizsardzības un drošības industriju"” (TA-1769) 4. punktu;2) Aizsardzības ministrijas izstrādāto MK noteikumu projektu “Grozījumi Ministru kabineta 2016. gada 1. novembra noteikumos Nr.695 „Elektroniskās identifikācijas uzraudzības komitejas nolikums”” (turpmāk – grozījumi komitejas nolikumā). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Grozījumi Aizsardzības ministrijas nolikumā izstrādāti, lai:1)papildinātu Aizsardzības ministrijas funkcijas un uzdevumus ar nacionālās aizsardzības un drošības industrijas attīstības veicināšanas politikas organizēšanu un koordinēšanu;2)grozītu Elektroniskās identifikācijas uzraudzības komitejas nosaukumu.1.Ar MK 2016. gada 13. septembra lēmumu (sēdes protokola Nr. 45 29. §) pieņemts zināšanai informatīvais ziņojums “Par aizsardzības nozares sadarbības stiprināšanu ar Latvijas aizsardzības un drošības industriju” (TA-1769, turpmāk – ziņojums). Atbilstoši attiecīgā MK sēdes protokola 4. punktam un tajā ietvertajai atsaucei uz ziņojuma 7.2.2. apakšpunktu, Aizsardzības ministrijai ir jāveic analīze par papildus nepieciešamajiem normatīvo aktu grozījumiem, kas varētu būt nepieciešami ziņojumā iekļauto aizsardzības un drošības industrijas (turpmāk – aizsardzības industrija) atbalsta virzienu un politikas realizācijas principu īstenošanai. Izpildot šo uzdevumu Aizsardzības ministrija ir konstatējusi, ka ziņojuma 5. punktā identificēto aizsardzības industrijas atbalsta politikas virzienu realizēšanai vai veicināšanai ir nepieciešams papildināt aizsardzības nozares darbību reglamentējošo normatīvo regulējumu, cita starpā nepārprotami definējot Aizsardzības ministrijas atbildību un pienākumus nacionālo aizsardzības industrijas politikas ietvaros.Ņemot vērā iepriekšminēto, Aizsardzības ministrija ir izstrādājusi grozījumus Aizsardzības ministrijas nolikumā, kuri paredz Aizsardzības ministrijas funkciju un uzdevumu papildināšanu atbilstoši ziņojumā dotajam MK mandātam. Šāda kārtība nodrošinās skaidru tiesisko pamatu aizsardzības nozares iesaistei ziņojumā identificēto aizsardzības industrijas atbalsta un attīstības pasākumu īstenošanā, kā arī attiecīgo pasākumu realizēšanai nepieciešamā tiesiskā regulējuma pilnveidošanā.Izstrādājot grozījumus Aizsardzības ministrija tāpat ir ņēmusi vērā Igaunijas pieredzi, kur aizsardzības industrijas atbalsta un attīstības pasākumi mērķtiecīgi tiek realizēti kopš 2013.gada, pilnvarojumu attiecīgās politikas realizācijai iekļaujot Igaunijas Republikas Aizsardzības ministrijas nolikumā.2. Pašreiz Aizsardzības ministrijas nolikumā norādīts, ka viens no Aizsardzības ministrijas uzdevumiem ir nodrošināt Elektroniskās identifikācijas uzraudzības komitejas (turpmāk – komiteja) darbu.Ņemot vērā to, ka ar grozījumiem komitejas nolikumā tiek paplašinātas komitejas funkcijas, t.i., tiek noteikts, ka komiteja papildus līdzšinējām funkcijām uzraudzīs un apstiprinās uzticamus sertifikācijas pakalpojumu sniedzējus un to sniegtos pakalpojumus un izveidos, uzturēs un publicēs uzticamības sarakstus, tad ir nepieciešams mainīt komitejas nosaukumu. Ar grozījumiem komitejas nolikumā tiek mainīts komitejas pilnais nosaukums no Elektroniskās identifikācijas uzraudzības komiteja uz Digitālās drošības uzraudzības komiteja. Ņemot vērā to, ka līdz šim komitejas uzdevums bija uzraudzīt un reģistrēt kvalificētus un kvalificētus paaugstinātas drošības elektroniskās identifikācijas pakalpojuma sniedzējus, tad komitejas nosaukums bija Elektroniskās identifikācijas uzraudzības komiteja. Tā kā komitejas funkcijas tiek paplašinātas, tad nebūtu korekti komiteju saukt par Elektroniskās identifikācijas uzraudzības komiteju, jo komiteja uzraudzīs un sertificēs arī sertifikācijas pakalpojumu sniedzējus. Papildus jānorāda, ka ar grozījumiem komitejas nolikumā komitejas nosaukums tiek mainīts uz plašāku un vispārīgāku nosaukumu, jo saskaņā ar MK 2015. gada 3. februāra sēdes protokola Nr. 6 27. §, ar kuru pieņemts zināšanai informatīvais ziņojums “Par kompetento un atbildīgo iestādi, kura nodrošinās kvalificētu un kvalificētu paaugstinātas drošības elektroniskās identifikācijas pakalpojuma sniedzēju uzraudzību” komitejai nākotnē tiek plānots pievienot šādas funkcijas:1) uzraudzīt Eiropas Parlamenta un Padomes 2016. gada 6. jūlija direktīvā (ES) 2016/1148 par pasākumiem nolūkā panākt vienādi augsta līmeņa tīklu un informācijas sistēmu drošību visā Savienībā noteikto nozaru un apakšnozaru pakalpojumu sniedzēju atbilstību tīklu un informācijas sistēmu drošības prasībām, koordinēt pārrobežu sadarbību un veikt citas funkcijas;2) izsniegs atbilstības sertifikātu, kas apliecina, ka privātpersonas parakstu vākšanas tiešsaistes sistēma atbilst 2014. gada 12. augusta MK noteikumiem Nr. 471 “Parakstu vākšanas tiešsaistes sistēmu drošības un tehniskās prasības”;3) saskaņā ar likumu “Par tautas nobalsošanu, likumu ierosināšanu un Eiropas pilsoņu iniciatīvu” izsniegt sertifikātus, kas apliecina, ka tiešsaistes sistēma, ko izmanto, lai paziņojumus par atbalstu Eiropas pilsoņu iniciatīvai vāktu tiešsaistē, atbilst drošības un tehniskajiem parametriem.Vispārīga komitejas nosaukuma izvēle ļaus izvairīties no komitejas nolikuma un Aizsardzības ministrijas nolikuma grozījumiem tad, kad komiteja paplašinās savas funkcijas.Ņemot vērā grozījumus komitejas nolikumā nepieciešams arī Aizsardzības ministrijas nolikumā mainīt atsauci uz komitejas nosaukumu. |
| 3. | Projekta izstrādē iesaistītās institūcijas | Aizsardzības ministrija. |
| 4. | Cita informācija | Noteikumu projekta izpildi Aizsardzības ministrija nodrošinās tai piešķirto valsts budžeta līdzekļu ietvaros. Noteikumu projektu Ministru kabineta sēdē nepieciešams skatīt kopā ar Ministru kabineta noteikumu projektu “Grozījumi Ministru kabineta 2016.gada 1.novembra noteikumos Nr.695 „Elektroniskās identifikācijas uzraudzības komitejas nolikums””, kurš izsludināts Valsts sekretāru sanāksmē (VSS-681) 2017.gada 22.jūnijā un pašreiz ir izsūtīts institūcijām uz atkārtotu saskaņošanu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas aizsardzības industrijas uzņēmēji un divējādas pielietojamības preču ražotāji, ar aizsardzības industriju saistītas zinātniskās institūcijas.  |
| 2. | Tiesiskā regulējuma ietekme uz tautsaimniecību un administratīvo slogu | Tiks veicināta militārās industrijas un ar to saistīto zinātnisko institūciju attīstība Latvijā.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Projekts sabiedriskajai apspriešanai publicēts Aizsardzības ministrijas mājaslapas sadaļā „Sabiedrības līdzdalība”. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Aizsardzības ministrija normatīvajos aktos noteiktajā kārtībā. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jauna institūcija netiek veidota. Aizsardzības ministrija turpina pildīt savu uzdevumu, nodrošinot komitejas darbu budžeta un personāla ietvaros, kas tika piešķirts veidojot komiteju. |
| 3. | Cita informācija | Nav. |

Anotācijas III, IV un V sadaļa – projekts šīs jomas neskar.

Aizsardzības ministrs R.Bergmanis

Vīza: valsts sekretārs J.Garisons

28.08.2017 15:01:00

989

M.Mežulis, 67335166

Martins.Mezulis@mod.gov.lv

Z. Beļavska, 67335354

zane.belavska@mod.gov.lv